Diari Oficial de la Generalitat Valenciana


Sumari del DOGV 247, del 29-04-1985 (1985/804222)

ORDRE de 22 de març de 1985, de la Conselleria d'Agricultura Pesca i Alimentació, per la qual s'estableix la normativa sobre modalitats de beques, realització de tesis i tesines en període de pràctiques en l'Institut Valencià d'Investigacions Agràries.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   247

Data del DOGV
:   29-04-1985

Secció del DOGV
:   ALTRES DISPOSICIONS

Número del document
:   1985/804222


Data del document
:   22-03-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 22 de març de 1985, de la Conselleria d'Agricultura, Pesca i Alimentació, per la qual s'estableix la normativa sobre modalitats de beques, realització de tesis i tesines en període de pràctiques, a l'Institut Valencià d'Investigacions Agràries.  
La formació de personal científic és una de les tasques importants dels centres d'investigació; no existeix però, una normativa general sobre les modalitats de beques i estàncies per tal d'aconseguir aquest objectiu, pel qual es fa necessari establir les normes que regularan aquesta mena d'activitats en l'Institut Valencià d'Investigacions Agràries (IVIA). L'esperit d'aquestes normes és contribuir a la realització del 3.é cicle de la Universitat i en alguns casos especialitzar a titulats universitaris en àrees concretes.   
En atenció d'aquests motius, en ús de les facultats que em correspon.   
DECRETE:   
Article 1.r Beques  
La concessió per la Conselleria d'Agricultura, Pesca i Alimentació, es realitzarà tot mirant de cobrir tres objectius:   
-Formació de titulats universitaris mitjançant la realització de tesis doctorals.   
-Preparació del personal investigador especialitzat en àrees de previsible expansió de l'Organisme.   
-Formació de titulars de Grau mitjà mitjançant especialització en temes concrets.   
1.1. Beques per a doctorands. Llur objectiu consisteix a oferir l'oportunitat que el becari realitze la seua tesis doctoral en l'IVIA, dins d'àrees prioritàries prèviament establertes per a la dotació de les esmentades beques. Aquests becaris s'integrarien en Grups de Treball ben establerts i amb capacitat de dirigir Tesis Doctorals en temes relacionats amb Projectes d?Investigació en curs, amb el qual d'altra banda garantirà la intensificació dels treballs en aquestes àrees.   
Aquestes beques tindran una duració màxima de 3 anys prorrogables excepcionalment per un període addicional de 6 mesos. La renovació de la beca tindrà lloc per períodes anuals, amb informe previ preceptiu del Tutor i del Cap del Departament corresponent.   
1.2. Beques Post-doctorals. Tindran com a finalitat la formació de Titulats Superiors altament especialitzats per temes específics d'investigació, en funció de la política científica de la Conselleria d'Agricultura, Pesca i Alimentació. Se centraran fonamentalment en àrees de treball actualment poc cobertes. A aquestes beques podran optar Titulats Superiors amb el grau de doctor. Tindran una duració màxima de 2 anys. Llar renovació tindrà lloc per períodes anuals previ informe preceptiu del Tutor i el Cap de Departament corresponent.   
1.3. Beques d'especialització de titulars de grau mitjà. Tindran l'objectiu de formar titulars de grau mitjà, preferentment en temes que tinguen aplicació pràctica. Tindran una duració màxima d'un any.   
1.4. Condicions generals. Totes les beques seran convocades per concurs públic assenyalant-se la normativa per a sol·licitar-hi l'accés i la composició dels Comités de Selecció.   
En totes les beques s'establirà un període de prova de tres mesos, al termini dels quals es decidirà la continuïtat o la rescissió de la beca en funció de l'informe del Tutor del Cap de Departament i del Director de l'IVIA. A més a més, qualsevol tipus de beca podrà ser rescindida per la Conselleria d'Agricultura, Pesca i Alimentació en qualsevol moment, a proposta del Cap del Departament i Director de l'IVIA, quan el comportament o l'actitud del becari no s'ajuste a les normes establertes en l'IVIA per al seu funcionament normal.   
S'establiran les remuneracions de cada tipus de beca que seran revisades anualment i segons amb les possibilitats pressupostàries de la Conselleria d'Agricultura, Pesca i Alimentació.   
Article 2.n Realització de tesis doctorals i tesines  
Eventualment, en l'IVIA podran realitzar-se tesis doctorals fora del programa exposat de beques per a doctorands, sempre que els becaris siguen finançats directament per una entitat aliena a la Conselleria d'Agricultura, Pesca i Alimentació. Per això se seguirà idèntica normativa a l'exposada per als becaris de la Conselleria d'Agricultura, Pesca i Alimentació, llevat de la no necessitat de concurs.   
En l'IVIA podran ser realitzades tesines com a forma de contribuir a l'ensenyament superior de la Universitat. Amb tot i això, per a llur realització no es considera escaient la concessió de beques ni llur finançament per la Conselleria d'Agricultura, Pesca i Alimentació.   
En un o altre cos es requereix per a la seua concessió la sol·licitud de l'interessat i un informe del Director de la tesi o tesina i del Cap de Departament corresponent i del Director de l'IVIA.   
Article 3.r Personal en període de pràctiques  
S'acceptarà personal en període de pràctiques en els casos següents:   
3.1. Estudiants. Es permetrà l'estatge d'estudiants d'ensenyament superior per tal d'aprendre tècniques concretes i per un període no superior als tres mesos. La sol·licitud dels interessats ha d'anar adjuntada d'una petició de l'investigador i del Cap de Departament corresponent i un informe del Director de l'IVIA.   
3.2. Treball de fi de carrera de titulars de grau mitjà. Els estatges hauran de tenir una duració màxima de sis mesos. Es requerirà una sol·licitud de l'investigador responsable en la qual s'indicarà el tema del treball en interés d'aquest i l'informe del Cap de Departament corresponents i del Director de l'IVIA.   
3.3. Personal d'altres organismes espanyols o estrangers. Aquest personal haurà de estar avalat pel seu propi Organisme i en tot moment se sotmetrà a la normativa de funcionament de l'IVIA. A més a més, serà requerit l'informe del Tutor, del Cap de Departament i del Director de l'IVIA.   
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 22 de març de 1985.   
El Conseller d'Agricultura, Pesca i Alimentació,  
LLUIS FONT DE MORA I MONTESINOS